Tähelepanu! Artikkel on enam kui 5 aastat vana ning kuulub väljaande digitaalsesse arhiivi. Väljaanne ei uuenda ega kaasajasta arhiveeritud sisu, mistõttu võib olla vajalik kaasaegsete allikatega tutvumine.
Vladimir Mukasei renoveeris Neptuni hotelli
«Tegemist on Merelaevandusele kuulunud hotelliga Neptun, mille ma ostsin mullu märtsis,» ütles Wam & Soni omanik Vladimir Mukasei. Hotelli renoveerimist krediteeris EVEA Pank, teised Eesti pangad Mukasei sõnul laenu anda ei tahtnud.
«Juba neli-viis aastat tagasi korraldas Eesti Merelaevandus hotellile operaatori leidmiseks konkursi, kus ka mina osalesin. Siis otsustati hotell anda ühele Soome firmale, mis lubas tärnihotelli väljaehitamiseks investeerida 15 miljonit dollarit,» rääkis ta.
Mukasei sõnul aga lubatud investeeringut ei tulnud ja hotell oli müümise ajaks päris rääma jäänud.
Renoveeritud hotellis on 153 numbrituba, restoran, kolm baari, saunad ja spordisaalid. BNS